PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială








Nr.27/96/5 aprilie 2004
R A P O R T

asupra proiectului de Lege privind aprobarea Ordonanţei Guvernului nr.2/2004 pentru modificarea şi completarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei Guvernului nr.2/2004 pentru modificarea şi completarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, trimis cu adresa nr. P.L.X - 89 din 4 martie 2004.

La întocmirea prezentului raport, Comisia a avut în vedere avizele primite de la Consiliul Legislativ şi Consiliul Economic şi Social şi de la următoarele comisii:

· Comisia juridică, de disciplină şi imunităţi;

· Comisia pentru sănătate şi familie;

· Comisia pentru administraţie publică, amenajarea teritoriului şi echilibru ecologic.

Proiectul de lege are ca obiect de reglementare modificarea şi completarea Ordonanţei Guvernului nr.14/2003 privind înfiinţarea, organizarea şi funcţionarea Autorităţii Naţionale pentru Persoanele cu Handicap, cu modificările şi completările ulterioare.
Comisia propune Plenului adoptarea proiectului de lege întrucât se impune transferarea competenţei efectuării plăţii drepturilor pentru persoanele cu handicap vizual de la serviciile de asistenţă socială la direcţiile pentru dialog, familie şi solidaritate judeţene, respectiv a municipiului Bucureşti.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 24 februarie 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi 19 deputaţi, din totalul de 21 membri ai comisiei.

La dezbaterea proiectului, în şedinţa comisiei din 30 martie 2004, au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, d-na Luminiţa Gheorghiu – secretar general şi d-l Constantin Stoenescu - consilier în cadrul Autorităţii Naţionale pentru Persoanele cu Handicap.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
Amendamente admise

În urma dezbaterii în comisie, proiectul de lege se aprobă cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea propunerii amendamentelor
	Camera decizională

	0
	1
	2
	3
	4

	1
	(din Ordonanţa nr.14/2003)
Art.17. - Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România şi Liga Naţională a Organizaţiilor cu Personal Handicapat din Cooperaţia Meşteşugărească pot primi, potrivit legilor bugetare anuale, subvenţii de la bugetul de stat prin bugetul Autorităţii.


	Se propune introducerea în Legea de aprobare a unui punct nou, 1, cu următorul cuprins: 
„1. La articolul I, după punctul 1 se introduce punctul 11 cu următorul cuprins:

11. Articolul 17 va avea următorul cuprins:

Art.17. - (1) Asociaţia Nevăzătorilor din România, Asociaţia Surzilor din România, Asociaţia Invalizilor de Război Nevăzători din România şi Liga Naţională a Organizaţiilor cu Personal Handicapat din Cooperaţia Meşteşugărească pot primi, potrivit legilor bugetare anuale, subvenţii de la bugetul de stat prin bugetul Autorităţii. 

(2) Asociaţiile persoanelor cu handicap pot sprijini persoanele cu handicap în vederea întocmirii şi prezentării la instituţiile cu competenţe în domeniu a documentaţiei necesare acordării drepturilor prevăzute de lege.”
Autor: deputat Smaranda Dobrescu
	Reglementarea posibilităţii ca organizaţiile neguvernamentale să sprijine persoanele cu handicap la întocmirea şi prezentarea documentaţiei necesare pentru acordarea drepturilor prevăzute de lege.
	Camera Deputaţilor

	1
	2
	3
	4

	2

	(din Ordonanţa nr.2/2004)

Articolul I, punctul 2

2. După alineatul (1) al articolului 18 se introduce un nou alineat, alin.(11), cu următorul cuprins:

(11) Fac excepţie de la prevederile alin.(1) drepturile persoanelor cu handicap vizual care, începând cu luna ianuarie 2004, se vor plăti din bugetul Ministerului Muncii, Solidarităţii Sociale şi Familiei, prin direcţiile pentru dialog, familie şi solidaritate socială judeţene, respectiv a municipiului Bucureşti.”
	Se propune introducerea în Legea de aprobare a unui punct nou, 2, cu următorul cuprins: 

“2. La articolul I punctul 2, alin.(11) al articolului 18 va avea următorul cuprins:

“(11) Fac excepţie de la prevederile alin.(1) drepturile persoanelor cu handicap vizual prevăzute la art.18 alin.(1) lit.c) şi art.19 alin.(1) lit.b) şi q) din Ordonanţa de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, aprobată cu modificări şi completări prin Legea nr.519/2002, cu modificările ulterioare, inclusiv cele stabilite şi neachitate în termenul legal de prescripţie, pe bază de mandate returnate, care, începând cu luna ianuarie 2004, se vor plăti din bugetul Ministerului Muncii, Solidarităţii Sociale şi Familiei, prin direcţiile pentru dialog, familie şi solidaritate socială judeţene, respectiv a municipiului Bucureşti.”
Autor: deputat Smaranda Dobrescu
	Pentru reglementarea plăţii drepturilor cuvenite persoanelor cu handicap vizual care, deşi aflate în plată, din diferite motive nu au putut fi încasate de beneficiari.


	Camera Deputaţilor

	3

	(din Ordonanţa nr.2/2004)

Articolul II, alineatul (1)

(1) Documentaţia şi baza de date necesare plăţii drepturilor cuvenite persoanelor cu handicap vizual se vor preda, în vederea organizării evidenţei, pe bază de protocol încheiat între direcţiile pentru dialog, familie şi solidaritate socială judeţene, respectiv a municipiului Bucureşti, şi consiliile judeţene, respectiv consiliile locale ale sectoarelor municipiului Bucureşti, în termen de 10 zile de la data intrării în vigoare a prezentei ordonanţe.

	Se propune introducerea în Legea de aprobare a unui punct nou, 3, cu următorul cuprins: 

“3. La articolul II, alineatul (1) va avea următorul cuprins:

“(1) Documentaţia şi baza de date necesare plăţii drepturilor cuvenite persoanelor cu handicap vizual se vor preda, în vederea organizării evidenţei, pe bază de protocol încheiat între direcţiile pentru dialog, familie şi solidaritate socială judeţene, respectiv a municipiului Bucureşti şi serviciile publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti, în termen de 10 zile de la data intrării în vigoare a prezentei ordonanţe.”

Autor: deputat Smaranda Dobrescu
	Pentru corelare cu modificările aduse în prezentul raport.
	Camera Deputaţilor

	__
	Se propune introducerea în Legea de aprobare a unui punct nou, 4, cu următorul cuprins: 

“4. La articolul II, după alineatul (1) se introduce un alineat nou, alin.(11), cu următorul cuprins:

(11) Pentru persoanele cu handicap vizual ale căror drepturi au fost stabilite până la data de 31 decembrie 2003, serviciile publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti, vor emite noi decizii de stabilire a drepturilor, pe care le vor transmite direcţiilor pentru dialog, familie şi solidaritate socială judeţene, respectiv a municipiului Bucureşti.”
Autor: deputat Smaranda Dobrescu
	Pentru existenţa unei evidenţe foarte clare a persoanelor cu handicap vizual.


	Camera Deputaţilor

	
	
	
	
	

	5
	(din proiectul legii de aprobare)

1. La articolul II, alineatul (2), va avea următorul cuprins:

„Modificările referitoare la înscrierea, suspendarea sau încetarea drepturilor cuvenite persoanelor cu handicap vizual vor fi comunicate direcţiilor pentru dialog, familie şi solidaritate socială judeţene, respectiv a municipiului Bucureşti, de către consiliile judeţene, respectiv consiliile locale ale sectoarelor municipiului Bucureşti, la termenele prevăzute în protocol.

Aceste modificări se stabilesc prin decizia directorului direcţiei pentru dialog, familie şi solidaritate socială judeţene, respectiv a municipiului Bucureşti, pe baza certificatului sau deciziei – după caz – emis/ă de Comisia

	Se propune reformularea textului ca pct.5, după cum urmează:

“5. La articolul II, alineatul (2) va avea următorul cuprins:

„(2) Modificările referitoare la înscrierea, suspendarea sau încetarea drepturilor cuvenite persoanelor cu handicap vizual vor fi comunicate lunar direcţiilor pentru dialog, familie şi solidaritate socială judeţene, respectiv a municipiului Bucureşti, de către serviciile publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti. Aceste modificări se stabilesc prin decizia conducătorului serviciilor publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti, pe baza certificatului sau deciziei emisă de Comisia pentru protecţia copilului sau, după caz, de Comisia de expertiză medicală a persoanelor cu handicap pentru adulţi ori Comisia superioară de expertiză medicală a persoanelor cu handicap pentru adulţi.” 
Autor: deputat Smaranda Dobrescu
	Întrucât stabilirea, modificarea, suspendarea sau încetarea drepturilor cuvenite persoanelor cu handicap intră în competenţa serviciilor publice de asistenţă socială din subordinea consiilor judeţene, respectiv consiliilor locale ale sectoarelor municipiului Bucureşti, pe baza avizului comisiilor de expertiză
	Camera Deputaţilor

	
	de Expertiză, respectiv de Comisia Superioară de Expertiză Medicală a Persoanelor cu Handicap pentru Adulţi privind încadrarea într-un grad de handicap.”

	__
	Se propune introducerea în Legea de aprobare a unui punct nou, 6, cu următorul cuprins:

“6. La articolul II, după alineatul (2) se introduc cinci alineate noi, alin.(21), (22), (23), (24) şi (25), cu următorul cuprins:

„(21) Serviciile publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti, vor încheia protocoale cu asociaţiile persoanelor cu handicap, la cererea acestora, prin care vor preda Asociaţiilor, pe bază de tabel, operaţiile de distribuţie a biletelor de transport.

	Este necesară reglementarea modalităţii de implicare a organizaţiilor neguvernamentale în distribuirea prestaţiilor sociale (biletele de transport, eliberarea adeverinţelor)
	Camera Deputaţilor

	
	
	(22) Asociaţiile persoanelor cu handicap prevăzute la alin.(21) vor primi, conform protocolului, tabelele nominale cu persoanele cu handicap care beneficiază de transport cu tren de persoane, cu autobuze pentru transport interurban sau, după caz, cu nave de transport fluvial, cât şi biletele corespunzătoare pentru a le distribui.


	
	

	
	
	(23) La sfârşitul fiecărei luni, asociaţiile persoanelor cu handicap prevăzute la alin.(21) vor restitui serviciilor publice de asistenţă socială tabelele nominale cu semnătura, datele de identitate şi codul numeric personal ale beneficiarilor de bilete din luna respectivă.


	
	

	
	
	(24) Biletele nedistribuite se restituie la serviciile publice de asistenţă socială până la finele anului în curs.
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	(25) Serviciile publice de asistenţă socială din subordinea consiliilor judeţene, respectiv consiliilor locale ale sectoarelor municipiului Bucureşti, vor încheia protocoale cu asociaţiile persoanelor cu handicap, la cererea acestora, prin care vor preda asociaţiilor, pe bază de tabel, operaţiile de distribuire către membrii acestora, a adeverinţelor pentru acordarea facilităţilor prevăzute de lege privind scutirea de la plata abonamentelor la curentul electric,  radio-tv şi telefonic.”
Autori: deputaţi Smaranda Dobrescu şi Dumitru Buzatu

	(din proiectul legii de aprobare)

2. La articolul II, după alineatul (3) se introduce un alineat nou, alin.(4) cu următorul cuprins:

“(4) Asociaţia Nevăzătorilor din România, în calitate de organizaţie reprezentativă a nevăzătorilor, poate sprijini persoanele cu handicap vizual pentru întocmirea şi depunerea dosarelor la consiliile judeţene, respectiv consiliile locale ale sectoarelor municipiului Bucureşti.”


	Se propune eliminarea textului.
	Aceste prevederi au fost preluate ca alin.(2) la reformularea art.17, poziţia 1 din prezentul raport.
	Camera Deputaţilor


Proiectul de lege a fost aprobat în forma propusă în raport, cu 14 voturi pentru şi 3 voturi împotrivă.

PREŞEDINTE,





SECRETAR,

Smaranda DOBRESCU




Pavel TODORAN
Întocmit, 
Expert Elena MESAROŞ

